title: Az Europol igazgatótanács határozata ( 2009. június 4. ) az Europolról igazgatója és igazgatóhelyettesei kiválasztására, hivatali idejének meghosszabbítására és elbocsátására vonatkozó szabályok (tervezete)

text:
               29.12.2009

               HU

               Az Európai Unió Hivatalos Lapja

               L 348/3

      AZ EUROPOL IGAZGATÓTANÁCS HATÁROZATA

   (2009. június 4.)
   az Europolról igazgatója és igazgatóhelyettesei kiválasztására, hivatali idejének meghosszabbítására és elbocsátására vonatkozó szabályok (tervezete)
   (2009/1011/IB)
   AZ EUROPOL IGAZGATÓTANÁCSA,
   tekintettel az Európai Rendőrségi Hivatal (EUROPOL) létrehozásáról szóló, 2009. április 6-i tanácsi határozatra (1) (a továbbiakban: az Europol-határozat) és különösen annak 37. cikke (9) bekezdésének g) pontjára, 38. cikke (1), (2), (3) és (7) bekezdésére, valamint 39. cikkére,
   tekintettel az Európai Közösségek tisztviselőinek személyzeti szabályzatára (a továbbiakban: a személyzeti szabályzat) és az Európai Közösségek egyéb alkalmazottainak a 259/68/EGK, Euratom, ESZAK tanácsi rendeletben megállapított (2) alkalmazási feltételeire (a továbbiakban: alkalmazási feltételek),
   tekintettel az alkalmazási feltételek 12. cikkére az ideiglenes alkalmazottak alkalmazásával kapcsolatban, továbbá az alkalmazási feltételek II. címének 9. fejezetére az ideiglenes alkalmazottak munkaviszonyának megszűnésével kapcsolatban,
   tekintettel a szabályozó ügynökségek, végrehajtó ügynökségek és közös vállalkozások igazgatóinak kiválasztásáról és kinevezéséről szóló iránymutatást tartalmazó, 2009. január 12-i SEC(2009) 27/2 bizottsági határozatra,
   tekintettel az igazgatótanács eljárási szabályzatára,
   mivel:

               (1)

               Az igazgatótanács feladata az Europol igazgatója és igazgatóhelyettesei kiválasztására, hivatali idejének meghosszabbítására és elbocsátására vonatkozó szabályok megállapítása, amelyeket a hatálybalépés előtt a Tanács minősített többséggel hagy jóvá.

               (2)

               Az igazgatót és az igazgatóhelyetteseket objektív és átlátható eljárással kell kiválasztani – az eljárás és a kiválasztási eljárás céljából feldolgozott személyes adatok titkos kezelésének és védelmének sérelme nélkül.

               (3)

               Kívánatos a 2009. január 12-i SEC(2009) 27/2 bizottsági határozatban rögzített eljárásokhoz hasonló eljárás alkalmazása.

               (4)

               A kiválasztási eljárás célja a legképzettebb jelöltek meghatározása a betöltendő állásra.

               (5)

               Az Europol esélyegyenlőségi politikát folytató munkaadó,

         MEGÁLLAPÍTOTTA A KÖVETKEZŐ SZABÁLYOKAT:
   1.   FEJEZET

      ÁLTALÁNOS RENDELKEZÉSEK

   1. cikk
   (1)   E szabályok az Europol-határozat 38. cikkében említett igazgató és igazgatóhelyettesek kiválasztására, hivatali idejének meghosszabbítására és elbocsátására vonatkoznak.
   (2)   Amennyiben az igazgató átmenetileg egy hónapnál hosszabb időtartamra nem tudja ellátni hivatali feladatait, vagy az igazgatói tisztség betöltetlen, feladatát egy igazgatóhelyettes látja el. Az igazgatótanács e célból megállapítja a helyettesítés rendjét.
   (3)   Az e szabályzatban található, férfiakra vonatkozó utalások egyúttal a nőkre vonatkozó utalásnak is tekintendők, illetve fordítva, kivéve, ha a szöveg egyértelműen mást jelez.
   2.   FEJEZET

      KIVÁLASZTÁSI ELJÁRÁSOK

   2. cikk
   A kiválasztási eljárás megfelel az alkalmazási feltételek 12. cikkének (1) bekezdésében foglalt elveknek.
   3. cikk
   (1)   Az igazgatói vagy igazgatóhelyettesi tisztség betöltetlennek minősül:

               a)

               az említettek hivatali idejének lejártát megelőző kilenc hónaptól kezdődően;

               b)

               az igazgató lemondólevelének a Tanács általi kézhezvétele időpontjában;

               c)

               a Tanácsnak az igazgató vagy egy igazgatóhelyettes elbocsátásáról szóló határozata vagy szolgálati jogviszonyának másként, e szabályzat 4. fejezetének megfelelően történő megszüntetése időpontjában;

               d)

               kilenc hónappal azt a napot megelőzően, amelyen az igazgató vagy igazgatóhelyettes betölti 65. életévét; vagy

               e)

               az igazgató vagy egy igazgatóhelyettes elhalálozása esetén.

         (2)   Az igazgatótanácsnak minden megüresedett tisztséget álláshirdetés formájában meg kell hirdetnie. Az igazgatóhelyettes esetében az igazgatótanács az álláshirdetést az igazgatóval történt konzultációt követően szövegezi meg.
   Az álláshirdetés egyértelműen és részletesen tartalmazza a következőket:

               a)

               az Europol feladatainak és küldetésének általános leírása az Europol-határozatban foglaltak szerint;

               b)

               az igazgató vagy igazgatóhelyettes fő funkcióinak és feladatainak leírása – az esettől függően –, megfelelő hivatkozással az Europol-határozat vonatkozó rendelkezéseire;

               c)

               a mindegyik jelölt által teljesítendő alkalmassági kritériumok;

               d)

               a tisztség ismertetése, beleértve azokat a tulajdonságokat, amelyek fontosak a funkció esetében, és a későbbiekben kiválasztási kritériumként használják őket;

               e)

               a kiválasztási és kinevezési eljárás áttekintése;

               f)

               az alkalmazási feltételek, beleértve a felvételkor kapott rangfokozatot, a kínált szerződés jellegét és a hivatali időt;

               g)

               a pályázatok benyújtásának módja és határideje.

         (3)   A kiválasztási eljárás a jelöltek egyes speciális képességeinek és készségeinek vizsgán történő értékelését is magában foglalja.
   Az igazgatótanács minden egyes megüresedett tisztségre vonatkozóan meghatározza az értékelés jellemzőit és módját, és külső értékelő központot is bevonhat.
   (4)   Az álláshirdetésben fel kell továbbá tüntetni, hogy a jelölteknek írásban kell benyújtaniuk pályázatukat, amelyhez részletes önéletrajzot, motivációs levelet és megfelelő referenciákat kell csatolni a megüresedett tisztséggel járó feladatok végzésére való alkalmasság igazolása céljából; ezeket a dokumentumokat az álláshirdetésnek az Európai Unió Hivatalos Lapjában történő megjelenése napjától számított hat héten belül kell benyújtani az igazgatótanács elnökéhez.
   Az álláshirdetésnek tájékoztatást kell adnia továbbá a sikeres pályázó tekintetében elvégzendő biztonsági átvilágításról, amely az Europol-határozat 40. cikke értelmében elfogadott szabályok szerint történik.
   4. cikk
   (1)   Az igazgatótanács biztosítja a 3. cikk (2) bekezdésében említett álláshirdetés megjelenését az Európai Unió Hivatalos Lapjában és egyéb tájékoztatási eszközök révén, beleértve a nemzeti napilapokat és szakfolyóiratokat, hogy a hirdetés a legnagyobb nyilvánosságot kapja az összes tagállamban.
   (2)   Az Europol tájékoztatja az Europol nemzeti egységeit az igazgatói vagy igazgatóhelyettesi tisztség megüresedéséről. A nemzeti egységek tájékoztatják a tagállamok illetékes hatóságait a betöltetlen tisztségről. Az illetékes hatóságok felelősek annak biztosításáért, hogy ezek az információk eljussanak az osztályokhoz és minden érintett személyhez.
   (3)   Az Europol átvételi elismervényt küld a pályázóknak.
   5. cikk
   (1)   Az igazgatótanács felvételi bizottságot (a továbbiakban: bizottság) hoz létre, amely értékeli a beérkezett pályázatokat és indokolással ellátott jelentést készít, amelyet az igazgatótanácshoz kell benyújtani e szabályzat 6. cikkének megfelelően.
   (2)   Az igazgatói tisztség tekintetében a bizottság a Bizottságot képviselő igazgatótanácsi tagból és a tagállamokat képviselő hat igazgatótanácsi tagból áll, akiket az igazgatótanács sorshúzással jelöl ki.
   (3)   Az igazgatóhelyettesi tisztség tekintetében a bizottság az igazgatóból vagy egy általa delegált igazgatóhelyettesből, a Bizottságot képviselő igazgatótanácsi tagból és a tagállamokat képviselő öt igazgatótanácsi tagból áll, akiket az igazgatótanács sorshúzással határoz meg.
   (4)   Ha a (2) és (3) bekezdés szerint kijelölt egyik igazgatótanácsi tag nem tud részt venni a bizottság munkájában, a Bizottságot vagy – az esettől függően – a szóban forgó tagállamot képviselő igazgatótanácsi póttag lép a helyébe.
   (5)   Ha alapos okkal feltételezhető, hogy a bizottság egyik tagja személyes kapcsolatban áll valamelyik jelölttel vagy más lehetséges összeférhetetlenség merülhet fel, ez a bizottsági tag nem vehet részt a bizottság munkájában; helyébe póttag lép a (4) bekezdésnek megfelelően.
   (6)   Az igazgatótanács titkársága biztosítja a bizottság titkárságát.
   6. cikk
   (1)   A bizottság első ülésén tagjai közül elnököt választ.
   (2)   A bizottságot külső személyzeti tanácsadó is segítheti feladatainak elvégzésében, ha az igazgatótanács saját kezdeményezése alapján vagy a bizottság kérésére úgy határoz. A külső személyzeti tanácsadó nem tagja a bizottságnak.
   (3)   A bizottság feladatai közé tartoznak a következők:

               a)

               az álláshirdetésben foglalt kritériumok alapján a tisztségre alkalmas jelöltek meghatározása;

               b)

               az alkalmas jelöltek pályázatának a szakképzettség, a szakismeretek, a gyakorlat és a referenciák figyelembevételével történő első értékelése; az értékelés célja annak eldöntése, mely pályázatokat értékelje a bizottság részletesebben;

               c)

               a jelöltek értékelésének megszervezése az e szabályok 3. cikke (3) bekezdésének megfelelően;

               d)

               felvételi beszélgetés folytatása a jelöltekkel szakképzettségüknek és szakismereteiknek az álláshirdetésben foglalt kritériumok szerinti értékelése céljából; és

               e)

               megfelelő indokolással ellátott jelentés készítése a beérkezett pályázatokról és a bizottság eljárásáról, beleértve a következőket:

                           i.

                           az alkalmas jelöltek listája – azon személyek megjelölésével, akikkel a bizottság felvételi beszélgetést folytatott;

                           ii.

                           a valamennyi alkalmassági kritériumnak megfelelő és az álláshirdetésben foglalt felvételi kritériumokat legjobban teljesítő jelöltek alkalmasság szerinti listája.

         (4)   A bizottság munkáját teljeskörűen dokumentálni kell, különösen az álláshirdetésben rögzített kritériumoknak és az igazgatótanácstól kapott kiegészítő iránymutatásnak megfelelően összeállított értékelőlapok használatával. Az értékelőlapokat és a bizottságnak az egyes jelöltekre vonatkozó általános következtetései összegzését csatolni kell a pályázati anyagokhoz.
   (5)   A bizottság titkársága, a bizottság egy vagy több tagja, illetve külső személyzeti tanácsadó által a bizottság nevében végzett munka eredményét be kell nyújtani a teljes bizottsághoz felülvizsgálatra és jóváhagyásra.
   (6)   A jelentést megerősítő bizottsági határozatot a bizottság elnöke és egy másik tagja aláírja.
   (7)   A bizottság elnöke a felvételi beszélgetéseket követő legrövidebb időn belül továbbítja az igazgatótanácsnak a bizottság által készített jelentést, valamint a felvételi beszélgetésen részt vett jelöltek teljes pályázati anyagát.
   7. cikk
   A Bizottság által kiejtett jelölteket a bizottság titkársága minden egyes kiválasztási szakaszt követően írásban tájékoztatja az eljárás eredményéről.
   8. cikk
   (1)   Az igazgatótanács eltérő határozatának hiányában a bizottság az eljárást Hágában folytatja le.
   (2)   Az utazási és ellátási költségeket – a szállásköltségeket is beleértve – a vonatkozó szabályok szerint térítik meg a bizottság tagjainak, valamint a vizsgára és felvételi beszélgetésre behívott jelölteknek.
   9. cikk
   (1)   Az igazgatótanács felkéri a bizottság elnökét, hogy ismertesse a lefolytatott eljárást és a bizottság jelentését.
   (2)   Az igazgatótanács úgy határozhat, hogy felvételi beszélgetést folytat a bizottság rangsorolt listáján szereplő jelöltekkel, valamint valamennyi más alkalmas jelölttel, akivel a bizottság felvételi beszélgetést folytatott.
   (3)   A bizottság által benyújtott jelentés, valamint – adott esetben – a (2) bekezdésnek megfelelően lefolytatott felvételi beszélgetések eredménye alapján az igazgatótanács indokolással ellátott véleményt fogad el, amely:

               a)

               előterjeszti az alkalmas jelöltek listáját;

               b)

               ismerteti az előválogatáson túljutott jelöltek listáját, amelyen legalább három alkalmas jelölt szerepel alkalmasság szerinti sorrendben; és

               c)

               megerősíti, hogy az előválasztáson túljutott jelöltek listáján szereplő pályázók megfelelnek az alkalmazási feltételek 12. cikkének (2) bekezdésében meghatározott alkalmazási feltételeknek, valamint az álláshirdetésben rögzített összes alkalmassági kritériumnak.

         (4)   Ha az igazgatótanács egyik tagja is szerepel a jelöltek listáján, vagy más összeférhetetlenség merülne fel, az adott tag nem lehet jelen az igazgatótanács véleményének megfogalmazásakor.
   (5)   Az igazgatótanács elnöke az igazgatótanács véleményét és az előválogatáson túljutott jelöltek teljes pályázati anyagát továbbítja a Tanácsnak, hogy a Tanács az Europol-határozat 38. cikkében előirányzottak szerint, az összes vonatkozó információ alapján meghozhassa határozatát.
   (6)   Az igazgatótanács által kiejtett jelölteket az igazgatótanács titkársága írásban tájékoztatja az eljárás eredményéről.
   10. cikk
   Ha a Tanács elvégezte a kinevezést, a tisztségre pályázó minden jelölt hivatalos értesítést kap az igazgatótanács titkárságától az eljárás eredményéről. A személyzeti szabályzat 90. cikke szerinti, kifogás benyújtására rendelkezésre álló három hónapos határidő az értesítő levél közlésének napján kezdődik.
   11. cikk
   (1)   A bizottság és az igazgatótanács eljárása titkos.
   (2)   A bizottság és az igazgatótanács tagjait, továbbá az Europol személyzetét, a külső értékelő központnak vagy külső személyzeti tanácsadónak a kiválasztási eljárásban részt vevő alkalmazottait az elvégzett munkával kapcsolatban a legszigorúbb titoktartási kötelezettség terheli.
   3.   FEJEZET

      A MEGBÍZATÁS MEGHOSSZABBÍTÁSA

   12. cikk
   (1)   Ha az Europol-határozat 38. cikke alapján kinevezett igazgató vagy igazgatóhelyettes hivatali ideje az Europol-határozat 38. cikke (1) vagy (2) bekezdésének megfelelően meghosszabbítható, az igazgatótanács úgy határozhat, hogy eltér a 2. fejezetben meghatározott eljárástól. Ilyen esetben az igazgatótanács legfeljebb tizenkét hónappal a hivatali idő lejárta előtt véleményt készít, amelyben a hivatali idő meghosszabbítását javasolja a Tanácsnak. Az igazgatótanács véleménye figyelembe veszi különösen az érintett igazgató vagy igazgatóhelyettes által az első hivatali időszakban elért eredményeket, az alkalmazási feltételek 15. cikke (2) bekezdésének megfelelően készített éves teljesítményértékelő jelentéseket, valamint az Europol küldetését és a következő évekre vonatkozó igényeit.
   Az igazgatóhelyettes hivatali idejének meghosszabbítását javasoló igazgatótanácsi véleményt az igazgatóval folytatott konzultációt követően kézbesítik.
   (2)   Amennyiben az igazgatótanács nem kíván eltérni a 2. fejezetben meghatározott eljárástól, ez az eljárás követendő, amikor a Tanács úgy határoz, hogy nem hosszabbítja meg az érintett igazgató vagy igazgatóhelyettes hivatali idejét, vagy a Tanács az igazgatótanács véleményének kézhezvételét követő három hónapon belül nem hoz határozatot a kérdésről.
   4.   FEJEZET

      A SZOLGÁLATI VISZONY MEGSZŰNÉSE

   13. cikk
   (1)   A halálozás miatti megszűnéstől eltekintve az igazgató vagy igazgatóhelyettes szolgálati viszonya – az alkalmazási feltételek 47. cikke a) pontjának megfelelően – azon hónap végén szűnik meg, amelyben az érintett személy betölti 65. életévét.
   (2)   Az igazgató vagy igazgatóhelyettes szolgálati viszonyának megszüntetéséről – az igazgatótanács véleményének kikérését követően – a Tanács minősített többséggel határoz, e szabályzat 15. és 17. cikkének megfelelően.
   (3)   Az igazgatóhelyettes szolgálati viszonyának megszüntetéséről szóló igazgatótanácsi véleményt az igazgatóval folytatott konzultációt követően fogalmazzák meg.
   14. cikk
   (1)   A hivatali idejének vége előtt lemondani kívánó igazgató vagy igazgatóhelyettes egyértelműen, írásban nyilvánítja ki az Europol szolgálatából való kilépésre irányuló szándékát, javaslatot téve a lemondás hatálybalépésének napjára, az alkalmazási feltételek 47. cikke b) pontja ii. alpontjának megfelelően.
   (2)   A lemondólevelet a Tanács elnökének kell címezni, másolatot kap az igazgatótanács elnöke, illetve – igazgatóhelyettes lemondása esetén – az igazgató.
   15. cikk
   (1)   Az igazgatótanács kérésére az igazgató vagy igazgatóhelyettes szolgálati viszonyát a Tanács az alkalmazási feltételek 47. cikkének b) pontja szerint – a felmondási idő, valamint az említett cikk ii. vagy iii. alpontjában említett egyéb feltételek betartásával – megszüntetheti.
   (2)   Az igazgató vagy igazgatóhelyettes szolgálati viszonyát a Tanács az igazgatótanács kérésére felmondási idő nélkül megszüntetheti, ha az alkalmazási feltételek 48. cikkének a) vagy b) pontjában foglalt feltételek teljesülnek.
   (3)   Az igazgató vagy igazgatóhelyettes szolgálati viszonyát a Tanács felmondási idő nélkül megszünteti, ha az alkalmazási feltételek 50. cikkében foglalt feltételek teljesülnek. Ilyen esetben a Tanács – az érintett személy meghallgatását követően és az e szabályzat 16. cikkének (2) bekezdésében említett fegyelmi eljárás után – megállapítja, hogy a személy munkaviszonya megszűnt.
   Az igazgató vagy az érintett igazgatóhelyettes munkaviszonyának megszűnése előtt e személyek felfüggeszthetők – az előbbit az igazgatótanács, az utóbbit pedig az igazgató függesztheti fel az alkalmazási feltételek 50. cikke (2) bekezdésének, valamint a személyzeti szabályzat IX. melléklete 23. és 24. cikkének megfelelően.
   16. cikk
   (1)   Ha az igazgató vagy igazgatóhelyettes szándékosan vagy gondatlanságból nem tesz eleget az Europol-határozatban vagy az alkalmazási feltételekben foglalt kötelezettségeinek, fegyelmi intézkedés foganatosítható vele szemben az alkalmazási feltételek 50a. cikke, a személyzeti szabályzat VI. címe, valamint – adott esetben – a személyzeti szabályzat IX. melléklete szerint.
   A fenti kötelezettségek be nem tartása magában foglalja többek között a bizonyítottan szándékos téves adatközlést a személy szakmai képességei vagy az alkalmazási feltételek 12. cikkének (2) bekezdésében foglalt követelmények tekintetében, ha a közölt téves adat meghatározó szerepet játszott az érintett alkalmazásában.
   (2)   Fegyelmi eljárást a személyzeti szabályzat IX. mellékletében foglaltak szerint kell kezdeményezni és lefolytatni.
   17. cikk
   (1)   Az igazgató vagy igazgatóhelyettes szándékos vagy gondatlan kötelezettségszegésének súlyos eseteiben a Tanács – a személyzeti szabályzat IX. mellékletében szabályozott fegyelmi eljárást követően – fegyelmi okból felmondási idő nélkül megszüntetheti az igazgató vagy igazgatóhelyettes szolgálati viszonyát az alkalmazási feltételek 49. cikke szerint.
   Munkaviszonyuk megszűnése előtt az igazgató vagy az érintett igazgatóhelyettes felfüggeszthető – az előbbit az igazgatótanács, az utóbbit pedig az igazgató függesztheti fel az alkalmazási feltételek 50. cikke (2) bekezdésének, valamint a személyzeti szabályzat IX. melléklete 23. és 24. cikkének megfelelően.
   (2)   A fegyelmi tanács – a személyzeti szabályzat IX. mellékletének 18. cikkében említett – jelentésének kézhezvételét követően az igazgatótanács határoz arról, hogy véleményt nyújt-e be a Tanácsnak az igazgató szolgálati viszonyának az Europol-határozat 38. cikkének (7) bekezdése szerinti megszüntetéséről. Ilyen esetben az igazgatótanács a fegyelmi tanács jelentése kézhezvételének napjától számított egy hónapon belül kellő indokolással ellátott véleményt nyújt be a kifogásolt tények miatt kiszabandó büntetésről, illetve a Tanács által e szabályzat szerint hozandó intézkedésekről. Az igazgatótanács véleményének elkészítése előtt alkalmat ad az igazgató meghallgatására. Az igazgatótanács elnöke az Europol-határozat 38. cikkének (7) bekezdésében előirányzottak szerint továbbítja az igazgatótanács véleményét a Tanácshoz, egy példányt pedig elküld az igazgatónak.
   Ha az igazgatótanács úgy határoz, hogy az Europol-határozat 38. cikkének (7) bekezdése szerint nem kell véleményt benyújtani a Tanácshoz, kiszabhatja a személyzeti szabályzat IX. melléklete 9. cikkének (1) bekezdésében előirányzott büntetések valamelyikét – az igazgató tisztségéből való felmentése kivételével. Az igazgató meghallgatását követően az igazgatótanács a személyzeti szabályzat IX. melléklete 9. és 10. cikkének megfelelően – a fegyelmi tanács véleménye kézhezvételének napjától számított két hónapon belül – határozatot hoz. A határozatot indokolni kell.
   (3)   Az igazgató a fegyelmi tanácsnak a személyzeti szabályzat IX. melléklete 18. cikkében említett jelentése kézhezvételét követően haladéktalanul kellő indokolással ellátott véleménytervezetet nyújt be a kifogásolt tények miatt az igazgatóhelyettessel szemben kiszabandó büntetésről, illetve a Tanács által az igazgatóhelyettessel szemben e szabályzat szerint hozandó intézkedésekről.
   Az igazgatótanács határoz arról, hogy kell-e benyújtani az érintett igazgatóhelyettes szolgálati viszonyának megszüntetéséről szóló véleményt a Tanácshoz az Europol-határozat 38. cikkének (7) bekezdése szerint. Az igazgatótanács véleményének elkészítése előtt alkalmat ad az érintett igazgatóhelyettes meghallgatására. Az igazgatótanács véleményét a fegyelmi tanács jelentésének az igazgató által történő kézhezvétele napjától számított egy hónapon belül meghozza. Az igazgatótanács elnöke az Europol-határozat 38. cikkének (7) bekezdésében előirányzottak szerint továbbítja az igazgatótanács véleményét a Tanácshoz, egy példányt pedig elküld az igazgatóhelyettesnek.
   Ha az igazgatótanács úgy határoz, hogy az Europol-határozat 38. cikkének (7) bekezdése szerint nem kell véleményt benyújtani a Tanácshoz, az igazgató kiszabhatja a személyzeti szabályzat IX. melléklete 9. cikkének (1) bekezdésében előirányzott büntetések valamelyikét – az érintett igazgatóhelyettes tisztségéből való felmentésének kivételével. Az érintett igazgatóhelyettes meghallgatását követően az igazgató a személyzeti szabályzat IX. mellékletének 9. és 10. cikkének megfelelően – a fegyelmi tanács véleménye kézhezvételének napjától számított két hónapon belül – határozatot hoz. A határozatot indokolni kell.
   (4)   Az igazgatótanács e cikk (2) és (3) bekezdésében említett véleményének kézhezvételét követően a Tanács – az igazgató és az érintett igazgatóhelyettes meghallgatását követően – határoz arról, hogy felmenti-e az igazgatót vagy igazgatóhelyettest tisztségéből a személyzeti szabályzat IX. melléklete 9. cikke (1) bekezdésének h) pontja szerint, vagy másként megszünteti-e az Europolnál fennálló szolgálati viszonyát.
   Amennyiben a Tanács úgy határoz, hogy felmenti tisztségéből az igazgatót vagy igazgatóhelyettest, vagy másként megszünteti szolgálati viszonyát, határozatában pontosan meg kell jelölnie az intézkedés jellegét, valamint azt a napot, amelytől kezdődően az intézkedést alkalmazni kell. A határozatot kellő indokolással kell ellátni, és meg kell küldeni az érintett személynek és az Europolnak.
   A Tanácsnak az igazgató vagy igazgatóhelyettes tisztségéből történő – a személyzeti szabályzat IX. mellékletének 9. cikke szerinti – felmentéséről hozott határozatát a fegyelmi bizottságnak a személyzeti szabályzat IX. melléklete 18. cikkében említett véleménye kézhezvételének napjától számított két hónapon belül meg kell hoznia.
   (5)   Amennyiben a Tanács úgy határoz, hogy nem menti fel az igazgatót vagy az érintett igazgatóhelyettest tisztségéből a személyzeti szabályzat IX. melléklete 9. cikke (1) bekezdésének h) pontja szerint, illetve nem szünteti meg másként az Europolnál fennálló szolgálati viszonyát, a kérdést az igazgató esetében vissza kell utalni az igazgatótanácshoz, illetve az igazgatóhelyettes esetében az igazgatótanácshoz és az igazgatóhoz.
   Ha az igazgató ügyét visszautalják az igazgatótanácshoz, az igazgatótanács kiszabhatja a személyzeti szabályzat IX. melléklete 9. cikkének (1) bekezdésében előirányzott büntetések valamelyikét – az igazgató tisztségéből való felmentése kivételével. Az igazgatótanács az igazgató meghallgatását követően haladéktalanul meghozza határozatát. A határozatot indokolni kell.
   Ha az igazgatóhelyettes ügyét visszautalják az igazgatótanácshoz és az igazgatóhoz, az utóbbi kiszabhatja a személyzeti szabályzat IX. melléklete 9. cikkének (1) bekezdésében előirányzott büntetések valamelyikét – az igazgatóhelyettes tisztségéből való felmentése kivételével. Az igazgató az érintett igazgatóhelyettes meghallgatását követően haladéktalanul meghozza határozatát. A határozatot indokolni kell.
   5.   FEJEZET

      ZÁRÓ RENDELKEZÉSEK

   18. cikk
   (1)   Ez a szabályzat az Europol-határozat alkalmazásának napján lép hatályba.
   (2)   A szabályokat a hatálybalépésüket követő három éven belül az igazgatótanács értékeli.
   (3)   Az igazgatótanácsnak minden, e szabályok módosítására irányuló javaslatot meg kell vizsgálnia abból a célból, hogy azt a Tanács az Europol-határozat 38. cikkének (3) bekezdésében és 38. cikkének (7) bekezdésében előírt eljárás szerint elfogadja.

      Hága, 2009. június 4.
      2009. november 30-án a Tanács által elfogadva.

            az elnök

         S. CLERTON

      (1)  HL L 121., 2009.5.15., 37. o.

      (2)  HL L 56., 1968.3.4., 1. o.


title: A Tanács határozata (1996. június 25.) a Kereskedelmi Világszervezet által a pénzügyi szolgáltatások és a természetes személyek mozgása tárgyában folytatott tárgyalások eredményeinek a Közösség által a saját hatáskörébe tartozó ügyek tekintetében történő elfogadásáról

text:
Fontos jogi nyilatkozat

|

31996D0412

Hivatalos Lap L 167 , 06/07/1996 o. 0023 - 0054

		A Tanács határozata(1996. június 25.)a Kereskedelmi Világszervezet által a pénzügyi szolgáltatások és a természetes személyek mozgása tárgyában folytatott tárgyalások eredményeinek a Közösség által a saját hatáskörébe tartozó ügyek tekintetében történő elfogadásáról(96/412/EK)AZ EURÓPAI UNIÓ TANÁCSA,tekintettel az Európai Uniót létrehozó szerződésre és különösen annak 54., 57., 63., 66., 73b–73f., 99., 100., 100a. és 113. cikkére, összefüggésben a 228. cikk (2) bekezdésének második mondatával és a 228. cikk (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel a Tanács 1994. december 22-i határozata jóváhagyta a Kereskedelmi Világszervezetet létrehozó Marrakeshi Egyezményt és az ahhoz kapcsolódó megállapodásokat, valamint a miniszteri határozatokat és nyilatkozatokat, illetve a pénzügyi szolgáltatásokra vonatkozó kötelezettségvállalásokról szóló egyetértést [3];mivel az Európai Közösség és annak tagállamai nevében a Bizottság által tárgyalt, a pénzügyi szolgáltatásokra vonatkozó általános kötelezettségvállalások kielégítő és kiegyensúlyozott eredményre vezetnek az érintett átmeneti időszakban;mivel az Európai Közösség és annak tagállamai nevében a Bizottság tárgyalást folytatott néhány kötelezettségvállalásról a természetes személyek mozgására vonatkozóan szolgáltatások nyújtása céljából;mivel a Tanács 1995. július 26-án felhatalmazta a Bizottságot, hogy az Európai Közösség és annak tagállamai nevében hagyja jóvá a Pénzügyi Szolgáltatások Kereskedelmi Bizottságának a szolgáltatások kereskedelméről szóló általános egyezmény második jegyzőkönyvét elfogadó határozatát, a Szolgáltatáskereskedelmi Tanácsnak a pénzügyi szolgáltatásokra vonatkozó kötelezettségvállalásokról szóló határozatát és a Szolgáltatáskereskedelmi Tanácsnak a pénzügyi szolgáltatásokról szóló második határozatát, valamint a Szolgáltatáskereskedelmi Tanácsnak a szolgáltatások kereskedelméről szóló általános egyezmény harmadik jegyzőkönyvét elfogadó, a természetes személyek mozgása tekintetében fennálló kötelezettségvállalásokról szóló határozatát;mivel a Közösségnek a nemzetközi egyezmények kötésére irányuló hatásköre nem csak a Szerződés általi kifejezett felruházásból, hanem a Szerződés egyéb rendelkezéseiből, továbbá a közösségi intézmények által a Szerződés rendelkezései alapján elfogadott jogi aktusokból is eredhet;mivel amennyiben a Szerződés célkitűzéseinek megvalósítása céljából közösségi előírásokat fogadtak el, a tagállamok a közösségi intézmények keretein kívül nem vállalhatnak olyan kötelezettségeket, amelyek ezeket az előírásokat érinthetik vagy hatályukat megváltoztathatják;mivel egyes, a pénzügyi szolgáltatásokra vonatkozó kötelezettségvállalások a Szerződés 113. cikkének értelmében a Közösség hatáskörébe tartoznak; mivel továbbá a pénzügyi szolgáltatásokra vonatkozó egyéb kötelezettségvállalások, valamint a természetes személyek mozgására vonatkozó kötelezettségvállalások az 54., 57., 63., 66., 99., 100. és 100a. cikk alapján elfogadott közösségi szabályokat érintenek, és ezért az említett kötelezettségeket kizárólag a Közösség önállóan vállalhatja;mivel a Szerződés 100. cikkének, mint e határozat jogalapjának az alkalmazása különösen indokolt, amennyiben a fenti, pénzügyi szolgáltatásokra vonatkozó kötelezettségvállalások érintik a különböző tagállamok társaságainak egyesülésére, szétválására, vagyonátruházására és részvénycseréjére alkalmazandó adóztatás közös rendszeréről szóló, 1990. július 23-i 90/434/EGK tanácsi irányelvet [4], és a különböző tagállamok anya- és leányvállalatai esetében alkalmazandó adóztatás közös rendszeréről szóló, 1990. július 23-i 90/435/EGK tanácsi irányelvet [5], amelyek a Szerződés 100. cikkén alapulnak;mivel a Közösségnek, valamint a tagállamoknak az egyedi kötelezettségvállalásokat tartalmazó jegyzékében szereplő, a tőkemozgásokra vonatkozóan fennálló kötelezettségvállalások tekintetében az eljárás a jelenleg hatályos közösségi jog értelmében a Szerződés 73c. cikkének rendelkezéseiben megállapított korlátokon belül továbbra is a tagállamok hatáskörében marad;mivel a Kereskedelmi Világszervezetet létrehozó egyezményre, illetve a szolgáltatások kereskedelméről szóló általános egyezmény jegyzőkönyveire természetükből fakadóan a Közösség vagy a tagállamok bíróságai előtt közvetlenül valószínűleg nem hivatkoznak,A KÖVETKEZŐKÉPPEN HATÁROZOTT:1. cikk(1) A szolgáltatások kereskedelméről szóló általános egyezménynek a pénzügyi szolgáltatásokról szóló második jegyzőkönyvét az Európai Közösség nevében, a Közösség hatáskörébe tartozó rész tekintetében a Tanács jóváhagyja.(2) A második jegyzőkönyv szövegét, a Közösségnek, illetve a tagállamoknak az egyedi kötelezettségvállalásokat tartalmazó jegyzékét és a kivételeket tartalmazó jegyzékét csatolták e határozathoz, csakúgy, mint az alábbi határozatokat:- a Pénzügyi Szolgáltatások Kereskedelmi Bizottságának a szolgáltatások kereskedelméről szóló általános egyezmény második jegyzőkönyvét elfogadó határozata,- a Szolgáltatáskereskedelmi Tanácsnak a pénzügyi szolgáltatásokra vonatkozó kötelezettségvállalásokról szóló határozata,- a Szolgáltatáskereskedelmi Tanácsnak a pénzügyi szolgáltatásokról szóló második határozata.(3) A Tanács elnöke felhatalmazást kap, hogy kijelölje a szolgáltatások kereskedelméről szóló általános egyezmény második jegyzőkönyvének az Európai Közösséget a hatáskörébe eső rész tekintetében jogilag kötelező aláírására jogosult személyt.2. cikk(1) A szolgáltatások kereskedelméről szóló általános egyezménynek a természetes személyek mozgásáról szóló harmadik jegyzőkönyvét az Európai Közösség nevében, a Közösség hatáskörébe tartozó rész tekintetében a Tanács jóváhagyja.(2) A harmadik jegyzőkönyv szövegét a Közösség, illetve a tagállamok egyedi kötelezettségvállalásainak jegyzékét és a Szolgáltatáskereskedelmi Tanácsnak a természetes személyek mozgása tekintetében fennálló kötelezettségvállalásokról szóló határozatát csatolták e határozathoz.(3) A Tanács elnöke felhatalmazást kap, hogy kijelölje a szolgáltatások kereskedelméről szóló általános egyezmény harmadik jegyzőkönyvének az Európai Közösséget a hatáskörébe eső rész tekintetében jogilag kötelező aláírására jogosult személyt.Kelt Luxembourgban, 1996. június 25-én.a Tanács részérőlaz elnökE. Ronchi[1] Az Európai Parlament 1996. június 6-i véleménye (a Hivatalos Lapban még nem tették közzé).[2] A Gazdasági és Szociális Bizottság 1996. május 30-i véleménye (a Hivatalos Lapban még nem tették közzé).[3] HL L 336., 1994.12.23., 1. o.[4] HL L 225., 1990.8.20., 1. o.[5] HL L 225., 1990.8.20., 6. o.--------------------------------------------------MELLÉKLETA SZOLGÁLTATÁSOK KERESKEDELMÉRŐL SZÓLÓ ÁLTALÁNOS EGYEZMÉNY MÁSODIK JEGYZŐKÖNYVEA KERESKEDELMI VILÁGSZERVEZETNEK (a továbbiakban: WTO) AZOK A TAGJAI, amelyeknek a egyedi kötelezettségvállalásokról szóló listáit, valamint a szolgáltatások kereskedelméről szóló általános egyezmény pénzügyi szolgáltatásokra vonatkozó II. cikke alóli kivételekről szóló listáit csatolták ehhez a jegyzőkönyvhöz (a továbbiakban: az érintett tagok),FIGYELEMMEL a Marrakeshben 1994. április 15-én elfogadott, a pénzügyi szolgáltatásokról szóló miniszteri határozat feltételei alapján folytatott tárgyalásokra,TEKINTETTEL a pénzügyi szolgáltatásokról szóló második mellékletre és a Szolgáltatáskereskedelmi Tanácsnak az említett melléklet alkalmazásáról szóló, 1995. június 30-i határozatára,A KÖVETKEZŐKBEN ÁLLAPODNAK MEG:1. Bármely tagnak az e jegyzőkönyvhöz csatolt, a pénzügyi szolgáltatásokra vonatkozó egyedi kötelezettségvállalásokról szóló listája, illetve a pénzügyi szolgáltatásokra vonatkozó II. cikk alóli kivételekről szóló listája e jegyzőkönyvnek az adott tag vonatkozásában történő hatálybalépésekor az egyedi kötelezettségvállalásokról szóló listának, valamint a II. cikk alóli kivételekről szóló listának az adott tag pénzügyi szolgáltatásaira vonatkozó szakaszai helyébe lép.2. Ezt a jegyzőkönyvet az érintett tagállamok aláírásukkal ellátva vagy más módon 1996. június 30-ig fogadhatják el.3. Ez a jegyzőkönyv a valamennyi érintett tag által történő elfogadását követő 30. napon lép hatályba. Amennyiben a jegyzőkönyvet 1996. július 1-jéig nem fogadja el valamennyi érintett tag, azok a tagok, amelyek azt az említett időpontot megelőzően elfogadták, az ezt az időpontot követő 30 napon belül határozhatnak hatálybalépéséről.4. Ezt a jegyzőkönyvet a WTO főigazgatójánál helyezik letétbe. A WTO főigazgatója valamennyi tag részére haladéktalanul eljuttatja e jegyzőkönyv hitelesített másolatát, valamint a 3. pont alapján történő elfogadásról szóló értesítéseket.5. Ez a jegyzőkönyv az Egyesült Nemzetek Szervezetének Alapokmánya 102. cikkének rendelkezéseivel összhangban kerül bejegyzésre.Kelt Genfben, ezerkilencszázkilencvenöt [hónap]… napján, egy-egy példányban angol, francia és spanyol nyelven, amely változatok mindegyike egyaránt hiteles, amennyiben a jegyzőkönyvhöz csatolt jegyzékekre vonatkozóan eltérő rendelkezés nem született.A SZOLGÁLTATÁSOK KERESKEDELMÉRŐL SZÓLÓ ÁLTALÁNOS EGYEZMÉNY HARMADIK JEGYZŐKÖNYVEA KERESKEDELMI VILÁGSZERVEZETNEK AZOK A TAGJAI, amelyeknek a szolgáltatások kereskedelméről szóló általános egyezmény alapján a természetes személyek mozgására vonatkozó egyedi kötelezettségvállalásokról szóló listáit csatolták ehhez a jegyzőkönyvhöz,FIGYELEMMEL a Marrakesh-ben 1994. április 15-én elfogadott, a természetes személyek mozgásáról folyó tárgyalásokról szóló miniszteri határozat feltételei alapján folytatott tárgyalásokra,TEKINTETTEL e tárgyalások eredményére,TEKINTETTEL a Szolgáltatáskereskedelmi Tanács által 1995. június 30-án elfogadott, a természetes személyek mozgásáról szóló határozatra,A KÖVETKEZŐKBEN ÁLLAPODNAK MEG:1. Valamely tagnak az e jegyzőkönyvhöz csatolt, a természetes személyek mozgására vonatkozó egyedi kötelezettségvállalásai e jegyzőkönyvnek az adott tag vonatkozásában történő hatálybalépésekor a tag egyedi kötelezettségvállalásait tartalmazó jegyzékben a természetes személyek mozgására vonatkozó megfelelő bejegyzések helyébe lépnek vagy azokat kiegészítik.2. Ezt a jegyzőkönyvet az érintett tagállamok aláírásukkal ellátva vagy más módon 1996. június 30-ig fogadhatják el.3. Ez a jegyzőkönyv az 1996. január 1-jét követő harmincadik napon lép hatályba a jegyzőkönyvet az említett időpontig elfogadó tagok vonatkozásában; a jegyzőkönyvet csak ezt követően, de legkésőbb 1996. június 30-áig elfogadó tagok vonatkozásában pedig a hatálybalépés napja az elfogadást követő 30. nap. Amennyiben egy olyan tag, amelynek a jegyzékét csatolták e jegyzőkönyvhöz, az említett időpontig nem fogadja el a jegyzőkönyet, az ügyet megfontolás és a megfelelő intézkedések meghozatala céljából a Szolgáltatáskereskedelmi Tanács elé utalják.4. Ezt a jegyzőkönyvet a Kereskedelmi Világszervezet főigazgatójánál helyezik letétbe. A főigazgató valamennyi tag részére haladéktalanul eljuttatja e jegyzőkönyv hitelesített másolatát, valamint a 3. pont alapján történő elfogadásról szóló értesítéseket.5. Ezt a jegyzőkönyvet az Egyesült Nemzetek Szervezetének Alapokmánya 102. cikkének rendelkezéseivel összhangban nyilvántartásba kell venni.Kelt Genfben, ezerkilencszázkilencvenöt [hónap]… napján, egy-egy példányban angol, francia és spanyol nyelven, amely változatok mindegyike egyaránt hiteles, amennyiben a jegyzőkönyvhöz csatolt jegyzékekre vonatkozóan eltérő rendelkezés nem született.--------------------------------------------------


title: A plenáris ülés munkája és a saját kezdeményezésű jelentések (az Eljárási Szabályzat módosítása) Az Európai Parlament 2008. július 8-i határozata a Parlament eljárási szabályzatának módosításáról, parlamenti reform munkacsoportnak a plenáris ülés munkájával és a saját kezdeményezésű jelentésekkel kapcsolatos javaslatainak fényében (2007/2272(REG))

text:
               3.12.2009

               HU

               Az Európai Unió Hivatalos Lapja

               CE 294/86

         2008. július 8., keddA plenáris ülés munkája és a saját kezdeményezésű jelentések (az Eljárási Szabályzat módosítása)
   P6_TA(2008)0334
   Az Európai Parlament 2008. július 8-i határozata a Parlament eljárási szabályzatának módosításáról, parlamenti reform munkacsoportnak a plenáris ülés munkájával és a saját kezdeményezésű jelentésekkel kapcsolatos javaslatainak fényében (2007/2272(REG))
   2009/C 294 E/22

      Az Európai Parlament,

   tekintettel az Elnökök Értekezletének 2007. október 25-i és december 12–i határozataira,
   tekintettel elnökének 2007. november 15-i és 2008. január 31–i levelére,
   tekintettel a parlamenti reform munkacsoportnak „A plenáris ülés és a Parlament munkaterve” című, az Elnökök Értekezletének benyújtott 2007. szeptember 6–i első időközi jelentésére és a saját kezdeményezésű jelentésekkel kapcsolatos következtetéseire,
   tekintettel az EK-Szerződés 199. cikkére,
   tekintettel eljárási szabályzatának 201. és 202. cikkére,
   tekintettel az Alkotmányügyi Bizottság jelentésére (A6-0197/2008),

               1.

               úgy határoz, hogy módosítja eljárási szabályzatát az alábbiak szerint;

               2.

               rámutat arra, hogy e módosítások a következő ülés első napján lépnek hatályba, kivéve a IIa. melléklet 2. és 3. pontját, amelyek a 2009 júliusában kezdődő parlamenti ciklus első napján lépnek hatályba; rámutat arra, hogy a 45. cikk (1a) bekezdése a rendelkezés hatálybalépése előtt engedélyezett jelentésekre is alkalmazandó;

               3.

               úgy határoz, hogy az Európai Parlament eljárási szabályzatának a képviselők statútumának (1) fényében történő módosításáról szóló 2007. november 13–i határozatban szereplő, a 39. cikk (2) bekezdésére vonatkozó 5. módosítás a következő ülés első napján fog hatályba lépni;

               4.

               a 204.cikk c) pontjának értelmében úgy határoz, hogy az Elnökök Értekezlete 2007. december 12–i és 2008. február 14–i határozataival módosított, saját kezdeményezésű jelentésekre vonatkozó szabályokról és gyakorlatokról szóló határozatát közzéteszi az Eljárási Szabályzat mellékleteként; utasítja főtitkárát, hogy ezt a mellékletet frissítse az Elnökök Értekezletének ebben a témakörben elfogadásra kerülő jövőbeli határozataival;

               5.

               utasítja elnökét, hogy továbbítsa ezt a határozatot a Tanácsnak és a Bizottságnak tájékoztatásul.

               HATÁLYOS SZÖVEG

               MÓDOSÍTÁS

                  1. módosítás

                  Az Európai Parlament eljárási szabályzata

                  38a. cikk (új)

                     38a. cikk

                     A Parlamentre kezdeményezési joga a Szerződések értelmében

                     Azokban az esetekben, amikor a Szerződések kezdeményezési jogot ruháznak a Parlamentre, az illetékes bizottság úgy határozhat, hogy saját kezdeményezésű jelentést készít.

                     A jelentés a következőket foglalja magában:

                                 a)

                                 állásfoglalási indítvány,

                                 b)

                                 adott esetben határozat vagy javaslat tervezete,

                                 c)

                                 indoklás, adott esetben pénzügyi kimutatással
                              .

                     Ha egy jogszabály elfogadásához a Tanács egyetértése vagy hozzájárulása, vagy a Bizottság véleménye vagy egyetértése szükséges, a Parlament határozhat úgy a jogszabályjavaslatról tartott szavazás után és az előadó javaslatára, hogy elhalasztja a szavazást az állásfoglalási indítványról, amíg a Tanács vagy a Bizottság ki nem fejti álláspontját.

                  2. módosítás

                  Az Európai Parlament eljárási szabályzata

                  45. cikk – (1a) bekezdés (új)

                                 (1a)

                              A saját kezdeményezésű jelentésekben foglalt állásfoglalási indítványokat a Parlament a 131a. cikk szerinti rövid ismertetési eljárásban vitatja meg. Az ilyen állásfoglalási indítványokhoz nem fogadhatók el módosítások a plenáris ülésen történő megvitatás alkalmából, kivéve, ha azokat az előadó új információ figyelembevétele céljából terjesztette elő; ugyanakkor alternatív állásfoglalási indítványokat elő lehet terjeszteni a 151. cikk (4) bekezdésének megfelelően. Ez a bekezdés nem alkalmazható, ha a jelentés tárgya alkalmas kiemelt plenáris vitára, ha a jelentést a 38a. vagy a 39. cikkben említett kezdeményezési jog alapján készítették, vagy ha a jelentés az Elnökök Értekezlete által megállapított kritériumok (2) szerint stratégiai jelentésnek tekinthető.

                  3. módosítás

                  Az Európai Parlament eljárási szabályzata

                  45. cikk – (2) bekezdés – első albekezdés

                           (2)

                              E cikk rendelkezéseit értelemszerűen kell alkalmazni azokban az esetekben, amelyekben a Szerződések a Parlament kezdeményezési jogát állapítják meg

                           (2)

                              Ha a jelentés tárgya a 38a. cikkben említett kezdeményezési jog körébe tartozik, az engedélyezést csak azon az alapon lehet megtagadni, hogy a Szerződésekben foglalt feltételek nem teljesülnek.

                  4. módosítás

                  Az Európai Parlament eljárási szabályzata

                  45. cikk – (2) bekezdés – második albekezdés

                     Ilyen esetekben az
                   Elnökök Értekezlete két hónapon belül határoz.

                                 2a.

                                 Az
                               Elnökök Értekezlete
                                 a 38a. cikkben és a 39. cikkben meghatározott esetekben
                               két hónapon belül határoz.

                  5. módosítás

                  Az Európai Parlament eljárási szabályzata

                  110. cikk – (1) bekezdés

                           (1)

                           A Tanácsnak vagy a Bizottságnak bármely képviselő tehet fel írásbeli választ igénylő kérdéseket. A kérdések tartalmáért teljes mértékben a kérdés megfogalmazója felelős.

                           (1)

                           A Tanácsnak vagy a Bizottságnak bármely képviselő tehet fel írásbeli választ igénylő kérdéseket
                                 a mellékletben található iránymutatásoknak megfelelően (3)

                               A kérdések tartalmáért teljes mértékben a kérdés megfogalmazója felelős.

                  6. módosítás

                  Az Európai Parlament eljárási szabályzata

                  110. cikk – (2) bekezdés

                           (2)

                           A kérdéseket írásban kell benyújtani az Elnöknél, aki a kérdéseket az érintett intézményhez továbbítja.

                           (2)

                           A kérdéseket írásban kell benyújtani az Elnöknél, aki a kérdéseket az érintett intézményhez továbbítja.
                                 Ha a kérdés elfogadhatósága kétséges, az Elnök dönt róla. Döntéséről értesíteni kell a kérdést benyújtó képviselőt.

                  7. módosítás

                  Az Európai Parlament eljárási szabályzata

                  111. cikk – (1) bekezdés

                           (1)

                           A képviselők írásbeli választ igénylő kérdéseket intézhetnek az Európai Központi Bankhoz.

                           (1)

                           A képviselők
                                 a mellékletben található iránymutatásoknak megfelelően (4)

                               írásbeli választ igénylő kérdéseket intézhetnek az Európai Központi Bankhoz.

                  8. módosítás

                  Az Európai Parlament eljárási szabályzata

                  131a. cikk (új)

                     131a. cikk

                     Rövid ismertetés

                     A Parlament az előadó kérésére vagy az Elnökök Értekezlete javaslatára úgy is dönthet, hogy teljes vitát nem igénylő jelentést az előadó röviden ismertessen a plenáris ülésen. Ebben az esetben a Bizottság részére meg kell adni a lehetőséget a hozzászólásra, és minden képviselőnek jogában áll reagálni egy további írásos nyilatkozattal a 142. cikk (7) bekezdése értelmében
                  .

                  9. módosítás

                  Az Európai Parlament eljárási szabályzata

                  142. cikk – (5) bekezdés

                           (5)

                           A jelentésről szóló vitában a Bizottságot és a Tanácsot általában közvetlenül a jelentésnek az előadó általi előterjesztését követően kell meghallgatni.
                                 Ugyanakkor a Bizottság javaslatának vitája esetén az Elnök felkéri a Bizottságot az első felszólalás megtételére a javaslat rövid ismertetése céljából, és a Tanácstól származó szöveg vitája esetén az Elnök felkérheti a Tanácsot az első felszólalás megtételére, mindkét felszólalást az előadó felszólalása követi.
                               A Bizottság
                                 és
                               a Tanács újból szót kaphat, különösen a képviselők által tett nyilatkozatokra történő válaszadás céljából.

                           (5)

                           A jelentésről szóló vitában a Bizottságot és a Tanácsot általában közvetlenül a jelentésnek az előadó általi előterjesztését követően kell meghallgatni. A Bizottság
                                 ,
                               a Tanács
                                 és az előadó
                               újból szót kaphat, különösen a képviselők által tett nyilatkozatokra történő válaszadás céljából.

                  10. módosítás

                  Az Európai Parlament eljárási szabályzata

                  151. cikk – (4) bekezdés

                           (4)

                           A bizottság jelentésében szereplő nem jogalkotási állásfoglalási indítványhoz egy képviselőcsoport alternatív állásfoglalási indítványt terjeszthet elő.

                           (4)

                           A bizottság jelentésében szereplő nem jogalkotási állásfoglalási indítványhoz egy képviselőcsoport
                                 vagy legalább negyven képviselő
                               alternatív állásfoglalási indítványt terjeszthet elő.

               Ilyen esetben a képviselőcsoport nem
                     terjeszthet
                   elő módosításokat az illetékes bizottság állásfoglalási indítványához.
                     A képviselőcsoport
                   állásfoglalási
                     indítványa
                   nem lehet hosszabb, mint a bizottság állásfoglalási indítványa; azt a Parlamentben módosítás nélkül bocsátják egyetlen szavazásra.

               Ilyen esetben a képviselőcsoport
                     vagy az érintett képviselők
                   nem
                     terjeszthetnek
                   elő módosításokat az illetékes bizottság állásfoglalási indítványához.
                     Az alternatív
                   állásfoglalási
                     indítvány
                   nem lehet hosszabb, mint a bizottság állásfoglalási indítványa; azt a Parlamentben módosítás nélkül bocsátják egyetlen szavazásra.

                     A 103. cikk (4) bekezdése megfelelően alkalmazandó.

                  11. módosítás

                  Az Európai Parlament eljárási szabályzata

                  IIa. melléklet (új)

                     IIa. MELLÉKLET

                     Iránymutatások a 110. és 111. cikk szerinti, írásbeli választ igénylő kérdésekhez

                                 1.

                                 Az írásbeli választ igénylő kérdésnek
                              :

                                       —

                                             az érintett intézmény hatáskörébe és tevékenységi körébe kell tartoznia, és közérdekűnek kell lennie;

                                       —

                                             tömörnek kell lennie, és érthető kérdésföltevést kell tartalmaznia;

                                       —

                                             nem szabad sértő nyelvezetet használnia;

                                       —

                                             nem szabad szigorúan személyes ügyekre vonatkoznia.

                                 2.

                              Ha egy kérdés nem felel meg ezeknek az iránymutatásoknak, a Főtitkárság javaslatot tesz az előterjesztőnek: hogyan lehetne úgy megfogalmazni a kérdést, hogy elfogadható legyen.

                                 3.

                              Ha az előző hat hónap folyamán azonos vagy hasonló kérdést már feltettek és megválaszoltak, a Főtitkárság a korábbi kérdés és válasz másolatát eljuttatja az előterjesztőhöz. A megismételt kérdést nem továbbítják az érintett intézménynek, kivéve, ha az előterjesztő újabb fontos fejleményekre hivatkozik vagy további információhoz kíván jutni.

                                 4.

                              Ha egy kérdés olyan tényre vagy statisztikai információra vonatkozik, amely a Parlament könyvtárában hozzáférhető, a könyvtár tájékoztatja erről a képviselőt, aki visszavonhatja a kérdést.

                                 5.

                              Kapcsolódó ügyekben feltett kérdésekre együttes válasz is adható.

      (1)  Elfogadott szövegek, P6_TA(2007)0500.

      (2)
         Lásd az Elnökök Értekezlete megfelelő határozatát az Eljárási Szabályzat […] mellékletében.

      (3)
         Lásd a IIa. mellékletet.

      (4)
         Lásd a IIa. mellékletet.